**NPZ 3. razred – 24. in 27. marec 2025**

Nacionalno preverjanje znanja za **učence 3. razredov** bo potekalo po naslednjem razporedu:

* ponedeljek, 24. 3. 2025 – slovenščina
* četrtek, 27. 3. 2025 – matematika

Na dan pisanja naj učenci pridejo v šolo najkasneje ob 8. uri. Skupaj z razredničarkama bodo v matične učilnice vstopili ob 8.05. Razredničarki bosta učencem podali tudi vsa navodila za izvedbo NPZ. Pričetek pisanja je ob 8.15 v učilnicah 3. a in 3. b v prvem nadstropju. Zamudniki več kot 15 minut v učilnico ne smejo vstopiti. Za zamudnike do 15 minut se čas pisanja ne podaljša.

Pisanje poteka od 8.15 do 9.00, za učence s podaljšanim časom do 9.20.

Pri pisanju NPZ ni dovoljena uporaba pisala, ki deluje po principu piši-briši in vsebuje gel, občutljiv na toploto ter uporaba korekturnih sredstev.

Dovoljeni pripomočki: slovenščina (modro ali črno nalivni pero oz. moder ali črn kemični svinčnik), matematika (modro ali črno nalivni pero oz. moder ali črn kemični svinčnik, svinčnik, radirka, šilček, ravnilo.

Po pisanju NPZ gredo učenci 3. razreda na malico ob 9.10, nato pa je pouk po ustaljenem urniku.

Učenci 4. in 5. razredov naj na dan pisanja NPZ za 3. razred pridejo v šolo do 8. ure, saj mora biti na hodniku zaradi pisanja tišina. V primeru zamude šolskega avtobusa se učenci v tišini preobujejo in preoblečejo ter se pridružijo sošolcem v razredu.

Predure v ponedeljek, 24. 3. in četrtek, 27. 3. 2025, odpadejo.

Ljubljana, 18. 3. 2025